zápcha počas dojčenia
Dobrý deň;)
Zistili mi HIT a intoleranciu laktózy
Užívam Lactecon kvôli príšernym zápcham môžem alebo je to tiež zakázané?ak áno co by iné pomohlo zjemnit stolicu? Plus aj kojim ďakujem za rady
Dobrý deň,
ďakujeme za Vašu otázku.
Aj v prípade, že máte intoleranciu na laktózu môžete užívať laktulózu (Lactecon). Laktulóza je syntetický cukor, ktorý sa používa ako preháňadlo (laxatívum) pri zápche. Avšak dlhodobé užívanie sa neodporúča.
Základom liečby nepravidelného vyprázdňovania a tvrdej stolice je strava bohatá na vlákninu a dostatočný príjem tekutín (aspoň 2 litre a viac denne). Vhodné je piť pravidelne počas celého dňa, vyhýbať sa nadmernému príjmu tekutín naraz. Dôležitý je tiež pravidelný pohyb formou prechádziek alebo rýchlej chôdze. Pri liečbe sa odporúča užívať probiotiká
Probiofix Inum
, jedná sa o výživový doplnok s obsahom baktérií mliečneho kvasenia Lactobacillus rhamnosus GG a Bifidobacterium animalis subsp. Neobsahuje proteíny kravského mlieka, laktózu, lepok ani chuťové aditíva. Ich užívanie je vhodné aj pri histamínovej intolerancii.
V prípade potreby je možné použiť
Suppositoria glycerini
. Liek sa podáva na liečbu zápchy rôzneho pôvodu, napríklad pri zmene prostredia, životosprávy, pri dlhodobom pripútaní na lôžko, po operácii, pri zahustenej a zatvrdnutej stolici, v tehotenstve, šestonedelí a počas dojčenia, pri dlhodobej zápche na nácvik pravidelného odchodu stolice.
Prajem skorú úľavu od ťažkostí.
S pozdravom
Mgr. Emma Halás Haluščíková